
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Ειδικού Κανονισμού Λιμένα Ρόδου με 
αριθ. 54 «περί αναπροσαρμογής των αχθοφορικών 
δικαιωμάτων στο Λιμένα Ρόδου.». 1 

Μη χορήγηση άδειας μεταλλευτικών ερευνών στο Ν. 
Έβρου. 2 

Έγκριση διενέργειας εκούσιου αναδασμού αγρ/τος 
Αγίας Άννας Καστοριάς. 3 

Συμμετοχή Κοινότητας Κρήνης στο Σύνδεσμο Καθα¬ 
ριότητας Κοινοτήτων Βόρειας Κέρκυρας. 4 

Καθορισμός τόπου αποχέτευσης αποβλήτων ελαιοτρι¬ 
βείου των Μαυρουδή Σπυρ. - Μαυρουδή Ευαγ. στα 
Βραγανιώτικα της Κοινότητας Χλωμοτιανών Ν. Κέρ¬ 
κυρας. 5 

Καθορισμός τόπου αποχέτευσης αποβλήτων ελαιοτρι¬ 
βείου της ΜΕΞΑ Μαρίας συζ. Θεοδοσίου στο Νεο- 
χωράκι της Κοινότητας Αργυράδων. 6 

Σύσταση ιδίου Νομικού Προσώπου με το όνομα «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ)» στο Δήμο Λιανής Ν. Κοζάνης. 7 

Τροποποίηση των διατάξεων της παρ. 2 του άρθρου 17 
και του άρθρου 19 του κανονισμού λειτουργίας του 
ΚΑΦ Λιμένος ΓυθεΙου. 8 

Δημοσίευση έκθεσης εκτίμησης περιουσιακών στοι¬ 
χείων της Κοινότητας Σκουτάρου Λέσβου. 9 

Ανασυγκρότηση Διοικητικής Επιτροπής Στρατιωτικών 
Επιτάξεων για το έτος 1994, του Ν. Λέσβου.10 

Μερική ανάκληση της ΓΕ/Ε 20797/76 απόφασης Νο¬ 
μάρχη Πιερίας. ...11 

Διόρθωση της ΓΕ 6856/22.10.92 απόφασης Νομάρχη 
Πιερίας.12 

Διόρθωση της 30888/62 απόφασης Νομάρχη Πιε¬ 
ρίας.-.18 

Διορισμός μελών της Διοικητικής Επιτροπής Στρατιωτι¬ 
κών Επιτάξεων (ΔΕΣΕ) στο Ν. Φθιώτιδας.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 18498 (1) 

Έγκριση του Ειδικού Κανονισμού Λιμένα Ρόδου με αριθ. 

54 «περί αναπροσαρμογής των αχθοφορικών δικαιω¬ 
μάτων στο Λιμένα Ρόδου.». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40 Α7 
18.3.91) «περί Μονάδος Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του Ν.Δ. 187/1973 (ΦΕΚ 261 
Α73.10.73) περί Κ.Δ.Ν.Δ. 

2. Το Π.Δ. 338/83 (ΦΕΚ 119 Α /8.9.83) «Μεταβίβαση 
αρμοδιοτήτων Υπουργού Εμπορικής Ναυτιλίας στους Νο¬ 
μάρχες». 

3. Τον Ειδικό Κανονισμό Λιμένα Ρόδου αριθ. 54 που μας 
υποβλήθηκε με την αριθ. 3131/8/93/16.11.93 αναφορά 
της Λιμενικής Αρχής με τις διατάξεις του οποίου ρυθμίζο¬ 
νται θέματα που αφορούν την εύρυθμη λειτουργία του Λι¬ 
μένος Ρόδου. 

4. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154 Α710.9.92). 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ ΜΟΝΟ 

α) Εγκρίνουμε τον πιο κάτω Ειδικό Κανονισμό του Λι¬ 
μένα Ρόδου αριθ. 54. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 
ΑΡΙΘ. 54 

Περί αναπροσαρμογής των αχθοφορικών δικαιωμάτων 
στο Λιμένα Ρόδου 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47 «περί Πειθαρχικής Εξου¬ 
σίας των Προϊσταμένων Λιμενικών Αρχών» (ΦΕΚ 162 Α') 
συνδυαζόμενες με τα άρθρα 141-157 του Ν.Δ. 187/73 με 

το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α ). 

β. Το άρθρο 156 του Ν.Δ. 187/73 (ΦΕΚ 261 Α7 
3.10.73) «περί Κ.Δ.Ν.Δ) όπως αυτό αντικαταστάθηκε με 
το άρθρο 10 του Ν. 1940/91 (ΦΕΚ 40 Α'/91) περί μονά¬ 
δας Ειδικών Αποστολών Λιμενικού Σώματος (ΜΕΑ Λ/Σ) 
και άλλες διατάξεις περί αυτού». 

γ. Τις διατάξεις του Ν.Δ. 444/70 «περί αρμοδιότητας 
του Λ.Σ και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39 Α'). 

δ. Τη με αριθ. 3422.25/1/93/14.4.93 Δ/γή ΥΕΝ/ 
ΔΛΛΕ-β «Καθορισμός αναπροσαρμογής δικαιωμάτων και 
τιμολογίων για το έτος 1993». 

ε. Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154 Α'/10.9.92). 

στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε: 

Άρθρο 1 
Όρια Ισχύος 

Ο παρών Ειδικός Κανονισμός Λιμένα Ρόδου ισχύει στη 
χερσαία και θαλάσσια ζώνη του, τους λιμένες, τους όρ¬ 
μους, καθώς και τη θαλάσσια έκταση της περιοχής δικαιο¬ 
δοσίας της Λιμενικής Αρχής και των υφισταμένων των Λι¬ 
μενικών Σταθμών και υπαλλήλων Λιμένα, όπως αυτή κα¬ 
θορίζεται από τις κείμενες διατάξεις. 

Άρθρο 2 

Αχθοφορικά δικαιώματα 

1. Τα δικαιώματα των αχθοφόρων στο λιμένα Ρόδου και 
στους λιμένες δικαιοδοσίας της Λιμενικής Αρχής Ρόδου 
καθορίζονται ως εξής: 

α) Για επιβάτες Α' θέσεως δρχ. 44 
β) Γ ια επιβάτες Β' θέσεως δρχ. 36 
γ) Για επιβάτες Γ' θέσεως δρχ. 29 

2. Γ ια αποσκευές πέραν των συνήθων (συνήθης απο¬ 
σκευή λογίζεται η μέχρι βάρους 25 χιλιογρ.) τα αχθοφο¬ 
ρικά δικαιώματα καθορίζονται ως κατωτέρω: 

α) Βαλίτσες, δέματα, σάκκοι, κ.λ,π. βάρους μέχρι 20 χιλ. 
κατά τεμάχιο δρχ. 17 

β) Βαλίτσες, δέματα, σάκκοι κ.λ.π. βάρους από 20-50 
χιλ. κατά τεμάχιο δρχ. 25 

γ) Μπαούλα, ηλεκτρικές συσκευές, έπιπλα, δέματα 
κ.λ.π. άνω των 50 χιλ. κατά τεμάχιο δρχ. 36 

3. Δεν εισπράττονται αχθοφορικά δικαιώματα στις εξής 
περιπτώσεις: 

α) Στα εισιτήρια που εκδίδονται βάσει καταστάσεων επι- 
βιβάσεως στα στελέχη των Ενόπλων Δυνάμεων και των 
Σωμάτων Ασφαλείας 

β) Στα εισιτήρια απορίας που εκδίδονται από τη Λιμενική 
Αρχή 

γ) Στα παιδικά εισιτήρια 

4. Τα ανωτέρω αχθοφορικά δικαιώματα μειώνονται κατά 
50% προκειμένου για άνδρες των Ενόπλων Δυνάμεων και 
των Σωμάτων Ασφαλείας 

5. Στα εισιτήρια που εκδίδονται με έκπτωση κατόπιν 
σχετικών αποφάσεων του ΥΕΝ παρέχεται η αντίστοιχη έκ¬ 
πτωση. 


Άρθρο 3 

Είσπραξη αχθοφορικών δικαιωμάτων 

1. Η είσπραξη των αχθοφορικών δικαιωμάτων ενεργεί- 
ται βάσει εντύπων αποδείξεων θεωρημένων κανονικά από 
τον πράκτορα του πλοίου κατά την έκδοση του εισιτηρίου 
και αποδίδεται στους αχθοφόρους μετά τον απόπλου του 
πλοίου. Ως αμοιβή του ο Ναυτικός Πράκτορας λαμβάνει 
5% από τα εισπραχθέντα αχθοφορικά δικαιώματα. 

2. Επιβάτες, κάτοχοι εισιτηρίων επιστροφής υποχρεού- 
νται στην καταβολή του αναλογούντος αχθοφορικού δικαι¬ 
ώματος κατά την παρουσίασή των στο Ναυτικό Πρακτο¬ 
ρείο προς δήλωση της ημέρας επιστροφής τους. 

3. Αχθοφορικά δικαιώματα εισπράττονται μόνο για τους 
επιβιβαζόμενους επιβάτες. 

Άρθρο 4 

Επίλυση διαφορών 

Κάθε περίπτωση που δεν προβλέπεται από τις ανωτέρω 
διατάξεις ή κάθε τυχόν διαφορά που θα προκύψει κατά 
την εφαρμογή των ανωτέρω διατάξεων, επιλύεται από τη 
Λιμενική Αρχή. 

Άρθρο 5 

Καταργούμενες διατάξεις 

Από της ισχύος του παρόντα Ειδικού Κανονισμού κα- 
ταργείται ο υπ’ αριθ. 51 Ε.Κ.Λ.Ρ (ΦΕΚ 34 Β727.1.92). 

Άρθρο 6 

Κυρώσεις 

Οι παραβάτες του παρόντος Ειδικού Κανονισμού του 
οποίου η εκτέλεση ανατίθεται στα Λιμενικά Όργανα, ανε¬ 
ξάρτητα από τις συντρέχουσες ποινικές και αστικές ευθύ¬ 
νες, κατά την ισχύουσα Νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261 Α'/ 
3.10.1973) «περί Κ.Ν.Ν.Δ» όπως τροποποιήθηκε με το 
Π.Δ. 207/1985 (ΦΕΚ 76 Α73.5.85) το οποίο αντικατα- 
στάθηκε με το Π.Δ. 111/1993 (ΦΕΚ 50Α77.4.93). 

Ρόδος, 16 Νοεμβρίου 1993 

Ο Κεντρικός Λιμενάρχης 
Πλοίαρχος ΛΣ I. ΦΡΟΥΖΑΚΗΣ 

β) Ο Κανονισμός αυτός ισχύει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ρόδος, 2 Δεκεμβρίου 1993 
Ο Νομάρχης 

ΙΩΑΝΝΗΣ ΠΑΡΑΣΚΕΥΑΣ 
-♦- 

Αριθ. 1486/ΔΒΕ/Φ24.2/168 (2) 

Μη χορήγηση άδειας μεταλλευτικών ερευνών στο Ν. 

Έβρου. 

Ο ΝΟΜΑΡΧΗΣ ΕΒΡΟΥ 

Με την ταυτάριθμη απόφασή μας αριθ. 1486/ΔΒΕ/ 
Φ24.2/168 που εκδόθηκε σύμφωνα με τις διατάξεις του 
Ν.Δ. 210/73 «περί Μεταλλευτικού Κώδικα» μετά από αί- 

τηση του Χατζηαγγέλου Πλουμή στις 8.4.93, για χορή¬ 
γηση άδειας μεταλλευτικών ερευνών στην περιφέρεια της 
Κοινότητας Μέστης, που επιδδθηκε σε μας νόμιμα στις 
8.4.93 (Β.Ν. 554) και 

Το αριθ. 1696/26.10.93 έγγραφο της Ιθ' Εφορείας 
Προϊστορικών και Κλασικών Αρχαιοτήτων, που μας γνωρί¬ 
ζει ότι δε συνηγορεί, διότι στην περιοχή υπάρχουν διά¬ 
σπαρτες αρχαιότητες (φρουριακός περίβολος, κεραμεική 
διαφόρων εποχών) δε χορηγεί άδεια μεταλλευτικών ερευ¬ 
νών στον παραπάνω ενδιαφερόμενο. 

Η παρούσα να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 7 Δεκεμβρίου 1993 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 
-»- 

Αριθ. ΚΗ/6293 (3) 

Έγκριση διενέργειας εκούσιου αναδασμού αγρ/τος Αγίας 
Αννας Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του Ν. 674/77 «περί αναδασμού της γης 
και μεγεθύνσεων των γεωργικών εκμ/σεων και άλλων τι- 
νων διατάξεων». 

2. Την αριθ. 163/14.1.1993 απόφασή μας με την οποία 
κηρύχθηκε υπό αναδασμό το αγρ/μα Αγίας Άννας. 

3. Την από 17.10.1993 ανακοίνωση-ειδοποίηση της Δ/ 
νσης Γεωργίας της Νομαρχίας μας με την οποία αναρτή- 
θηκαν οι πίνακες κτηματιών του αγρ/τος Αγίας Άννας και 
κλήθηκαν να δηλώσουν την αντίρρησή τους οι τυχόν δια- 
φωνούντες κτηματίες. 

4. Το γεγονός ότι ουδεμία ένσταση υποβλήθηκε στη νό¬ 
μιμη προθεσμία. 

5. Τη σχετική εισήγηση της Δ/νσης Γεωργίας της Νο¬ 
μαρχίας μας για τη διενέργεια του αναδασμού στο αγρ/μα 
Αγίας Άννας, αποφασίζουμε: 

Τη διενέργεια εκούσιου αναδασμού στο αγρ/μα Αγίας 
Άννας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 16 Νοεμβρίου 19993 

Ο Νομάρχης 
ΓΙΩΡΓΟΣ ΚΑΠΡΑΝΟΣ 

- ♦ - — 

Αριθ. ΕΣ/16982, 16708 (4) 

Συμμετοχή Κοινότητας Κρήνης στο Σύνδεσμο Καθαριότη¬ 
τας Κοινοτήτων Βόρειας Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 190 παρ. 5 του Π.Δ. 323/89 
(ΔΚΚ). 

2. Την αριθ. ΕΣ/3916/20.5.1992 απόφασή μας, περί 
συστάσεως του Συνδέσμου Καθαριότητας Κοινοτήτων 
Βόρειας Κέρκυρας, η οποία δημοσιεύθηκε στο ΦΕΚ 437/ 
Β77.7.1992. 

3. Την αριθ. 11/1992 απόφαση του Κ.Σ. Κρήνης περί 
συμμετοχής της Κοινότητας στο Σύνδεσμο Καθαριότητας 
Κοινοτήτων Βόρειας Κέρκυρας. 

4. Την αριθ. 5-21/1993 απόφαση του Δ.Σ. του Συνδέ¬ 


σμου Καθαριότητας Κοινοτήτων Βόρειας Κέρκυρας με 
την οποία αποδέχεται τη συμμετοχή της Κοινότητας Κρή¬ 
νης Ν. Κερκύρας στον εν λόγω Σύνδεσμο, αποφασί¬ 
ζουμε: 

Τη συμμετοχή της Κοινότητας Κρήνης Ν. Κερκύρας στο 
Σύνδεσμο Καθαριότητας Κοινοτήτων Βόρειας Κέρκυ¬ 
ρας. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Συνδέσμου, 
ενώ προκαλείται δαπάνη σε βάρος του προϋπολογισμού 
της Κοινότητας Κρήνης ίση με το 5% των τακτικών εσό¬ 
δων αυτής, ήτοι 350.000 δρχ. περίπου για κάθε οικον. 
έτος, αρχής γενομένης από το 1994, στον προϋπολογισμό 
του οποίου θα έγγραφέ! η σχετική πίστωση με το στοιχείο 
ΚΑ211.Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Νοεμβρίου 1993 
Ο Νομάρχης 
ΑΛ. ΖΑΡΚΑΔΑΣ 
-- 

Αριθ. ΔΥΠ/ΟΙΚ/13743 (5) 

Καθορισμός τόπου αποχέτευσης αποβλήτων ελαιοτρι¬ 
βείου των Μαυρουδή Σπυρ. - Μαυρουδή Ευαγ. στα 
Βραγανιώτικα της Κοινότητας Χλωμοτιανών Ν. Κέρκυ¬ 
ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/65 Υγ/κή διάταξη όπως αυτή τροπο¬ 
ποιήθηκε με τις Γ1/17831/71 & Γ4/1305/74 όμοιες. 

2. Την από 18.10.93 γνωμοδότηση της επιτροπής, η 
οποία συστήθηκε με την ΥΓ/10175/11.10.93 απόφαση 
του Νομάρχη Κέρκυρας. 

3. Την από 30.8.93 αίτηση των Μαυρουδή Σπυρ. - Μαυ¬ 
ρουδή Ευαγ., αποφασίζουμε: 

Δεν επιτρέπουμε τη διάθεση των αποβλήτων του ελαιο¬ 
τριβείου των Μαυρουδή Σπυρ. - Μαυρουδή Ευαγ. σε ανοι¬ 
κτούς λάκκους σε ιδιόκτητο κτήμα για τους εξής λόγους: 

Το υπόβαθρο της περιοχής του κτήματος δομείται από 
λατυποπαγή με γύψο (τριαδικής ηλικίας) πετρώματα με 
αποτέλεσμα να υπάρχει κίνδυνος διαρροής των αποβλή¬ 
των και μόλυνσης του υδροφόρου ορίζοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Δεκεμβρίου 1993 
Ο Νομάρχης 
ΑΛΕΞ. ΖΑΡΚΑΔΑΣ 
-*- 

Αριθ. ΔΥΠ/ΟΙΚ/13768 (6) 

Καθορισμός τόπου αποχέτευσης αποβλήτων ελαιοτρι¬ 
βείου της ΜΕΞΑ Μαρίας συζ. Θεοδοσίου στο Νεοχω- 
ράκι της Κοινότητας Αργυράδων. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1 Την Ε1β/221/65 Υγειονομική Διάταξη όπως τροπο- 

ποιήθηκε με τις Γ1/17831 (ΦΕΚ 986/τ. Β771) και Γ4/ 
1305(ΦΕΚ/τ. Β/74) όμοιες. 

2. Την από 18.10.93 γνωμοδότηση της Επιτροπής, η 
οποία συστήθηκε με την ΥΓ/8811/11.10.93 απόφαση 
του Νομάρχη Κέρκυρας. 

3. Την από 23.7.93 αίτηση της ΜΕΞΑ Μαρίας συζ. Θεο¬ 
δοσίου, αποφασίζουμε: 

Δεν επιτρέπουμε τη διάθεση των αποβλήτων του ελαιο¬ 
τριβείου της ΜΕΞΑ Μαρίας συζ. Θεοδοσίου στο χείμαρρο 
«ΑΞΟΦΥΤΙΕΣ» για τους εξής λόγους: 

Τα απόβλητα του ελαιοτριβείου μέσω του χειμάρρου κα¬ 
ταλήγουν στη θαλάσσια περιοχή του Πετριτή η οποία είναι 
ήδη βεβσρυμένη δημιουργώντας έτσι πρόσθετο περιβαλ¬ 
λοντικό πρόβλημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Δεκεμβρίου 1993 
Ο Νομάρχης 
ΑΛΕΞ. ΖΑΡΚΑΔΑΣ 
-♦- 

Αριθ. Ε. 4689 (7) 

Σύσταση ιδίου Νομικού Προσώπου με το όνομα «ΚΕΝΤΡΟ 

ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)» 

στο Δήμο Λιανής Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989. 

2. Τις διατάξεις του Π.Δ. 331/83 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

3. Την αριθ. 31/1993 απόφαση του Δημοτικού Συμβου¬ 
λίου Λιανής, αποφασίζουμε: 

1. Συστήνουμε ίδιο Νομικό Πρόσωπο με το όνομα «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ)» στο Δήμο Λιανής Ν. Κοζάνης. 

2. Σκοπός του’ Νομικού Προσώπου είναι: 

α) Η παροχή υπηρεσιών για την πρόληψη βιολογικών, 
ψυχολογικών και κοινωνικών προβλημάτων των ηλικιωμέ¬ 
νων ώστε να παραμείνουν αυτόνομα, ισότιμα και ενεργά 
μέλη του κοινωνικού συνόλου. 

β) Η διαφώτιση και η συνεργασία του ευρύτερου κοινού 
και ειδικών φορέων σχετικά με τα προβλήματα και τις ανά¬ 
γκες των ηλικιωμένων. 

γ) Η έρευνα σχετικών θεμάτων με τους ηλικιωμένους. 

3. Μέλη του ΚΑΠΗ Δήμου Λιανής εγγράφονται άτομα 
ηλικίας 60 ετών και άνω, άνδρες και γυναίκες, χωρίς διά¬ 
κριση οικονομικών δυνατοτήτων και ο αριθμός των μελών 
δεν μπορεί να είναι μικρότερος των πενήντα (50) και με¬ 
γαλύτερος των τριακοσίων (300). 

4. Το ΚΑΠΗ διοικείται από Συμβούλιο που έχει πέντε (5) 
μέλη και το απαρτίζουν: 

α) Ο εκάστοτε Δήμαρχος Αττικής ή ο Αντιδήμαρχος που 
ορίζεται από το Δήμαρχο, ως Πρόεδρος, 

β) ένας Δημοτικός Σύμβουλος που ορίζεται από το Δη¬ 
μοτικό Συμβούλιο, 

γ) ένα (1) αιρετό μέλος του ΚΑΠΗ που εκλέγεται από τα 
μέλη του, 

δ) μία (1) κοινωνική λειτουργός του Υπουργείου Υγείας, 
Πρόνοιας και Κοινωνικών Ασφαλίσεων, που ορίζεται από 
την αρμόδια υπηρεσία του Υπουργείου ή οποιαδήποτε αρ¬ 


μόδια αρχή ή υπηρεσία και 

ε) ένα (1) δημότη του Δήμου Λιανής που προτείνει ο Δή¬ 
μαρχος ανάμεσα οε πρόσωπα που ασχολούνται με ανθρω¬ 
πιστικά επαγγέλματα και ορίζεται με απόφαση του Δημο¬ 
τικού Συμβουλίου. 

Από τα μέλη του Διοικητικού Συμβουλίου εκλέγονται 
στην αρχή κάθε Δημοτικής περιόδου ο Αντιπρόεδρος και ο 
Γραμματέας αυτού. Τα μέλη του Διοικητικού Συμβουλίου 
αποτελούνται από κατοίκους δημότες του Δήμου Λιανής 
με εξαίρεση την κοινωνική λειτουργό. 

Η θητεία του ανωτέρω οργάνου ακολουθεί τη θητεία 
του Δημοτικού Συμβουλίου. Το Νομικό αυτό πρόσωπο εκ¬ 
προσωπείται στα Δικαστήρια και κάθε άλλη αρχή από τον 
Πρόεδρό του και όταν αυτός απουσιάζει ή κωλύεται από 
τον Αντιπρόεδρό του. 

5. Πόροι του παραπάνω Νομικού Προσώπου είναι: 

α) Η ετήσια επιχορήγηση του Δήμου Λιανής που γράφε¬ 
ται στον προϋπολογισμό εκάστου έτους ποσού διακοσίων 
(200.000) χιλιάδων δρχ. τουλάχιστο. 

β) Κρατική επιχορήγηση από οποιοδήποτε Υπουργείο ή 
αρχή ή υπηρεσία. 

γ) Από αντίτιμο κάθε παροχής υπηρεσιών ή πραγμάτων 
ή εν γένει παραστάσεων ή εκδηλώσεων τούτου ή διαφό¬ 
ρων τρίτων υπέρ αυτού. 

δ) Από εισφορές, δωρεές, κληρονομιές κλπ. και 

ε) Από έσοδα της δικής του περιουσίας και κάθε άλλου 
περιουσιακού στοιχείου. 

6. Το ΚΑΠΗ Δήμου Λιανής καταργείται με τον ίδιο 
τρόπο που συστήθηκε και η περιουσία του περιέρχεται 
στο Δήμο Λιανής και διατίθεται κατά τρόπο που ορίζει το 
Δημοτικό Συμβούλιο με την απόφασή του για την κατάρ¬ 
γηση και σύμφωνα με τις διατάξεις περί Δημοτικών και 
Κοινοτικών Προσώπων του Δ.Κ.Κ. που ισχύει, κάθε φορά. 

Η απόφαση αυτή δεν συνεπάγεται δαπάνη σε βάρος του 
προϋπολογισμού του Κράτους αλλά του Δήμου Λιανής, η 
οποία αντιμετωπίζεται από τον προϋπολογισμό του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 3 Δεκεμβρίου 1993 

Ο Νομάρχης 
ΣΤΕΡΓΙΟΣ Γ. ΜΑΤΙΚΑΣ 

-φ- 

Αριθ. 1/1313 (8) 

Τροποποίηση των διατάξεων της παρ. 2 του άρθρου 17 και 

του άρθρου 19 του κανονισμού λειτουργίας του ΚΑΦ 

Λιμένος Γυθείου. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Του άρθρου 12 του Π.Δ. 369/89 «Οργάνωση των 
Υπηρεσιών Εργασίας των Νομαρχιών». 

2. Του άρθρου 11 του Κωδ. Νόμου 5167/32 «περί ρυθ- 
μίσεώς των εις τους λιμένας Φορτ/κών εργασιών» όπως 
τροποποιήθηκε με το άρθρο 6 του Ν.Δ. 1254/49 «περί 
τροποποιήσεως και συμπληρώσεως ενίων διατάξεων των 
περί φορτ/σεων νόμων». 

3. Το αριθ. 43/8.9.93 έγγραφο του ΚΑΦ Λιμένα Γυ- 
θείου με το οποίο υποβλήθηκε το αριθ. 13/6.9.93 πρα¬ 
κτικό και με το οποίο προτείνεται η αναπροσαρμογή της 

εφάπαξ αποζημίωσης που δίνεται από το ΚΑΦ Λιμένα Γυ- 
θείου στους Φορτ/τές που αποχωρούν από το επάγγελμα 
και η αναπροσαρμογή του βοηθήματος εξόδων κηδείας. 

4. Το αριθ. 13727/5.11.93 έγγραφο του Υπουργείου 
Εργασίας, αποφασίζουμε: 

Α. Εγκρίνουμε οι διατάξεις της παρ. 2 του άρθρου 17 
του Κανονισμού Λειτουργίας του ΚΑΦ Λιμένα Γυθείου να 
τροποποιηθούν ως εξής: 

Άρθρο 17:1 

2. Σύμφωνα με τα παραπάνω στους δικαιούχους κατα¬ 
βάλλεται ποσό εφάπαξ αποζημίωσης και ορίζεται ως εξής: 

Για όσους Φορτ/τές έχουν πενταετή συμμετοχή στην 
ασφάλιση του ΚΑΦ δραχμές τριάντα πέντε χιλιάδες οκτα¬ 
κόσιες ογδόντα δρχ. (35.880). 

Το ποσό αυτό (των 35.880 δρχ.) θεωρείται βασικό και 
προσαυξάνεται κατά τέσσερες χιλιάδες επτακόσιες ογδό¬ 
ντα τέσσερες (4.784) δρχ. για κάθε έτος πάνω από την πε¬ 
νταετή συμμετοχή στο ΚΑΦ και μέχρι τη συμπλήρωση 
δέκα ετών συμμετοχής στο ΚΑΦ. Μέχρι τη συμπλήρωση 
δεκαπέντε ετών συμμετοχή προσαυξάνεται κατά πέντε χι¬ 
λιάδες τριακόσιες ογδόντα δύο (5.382) δρχ. Γ ια κάθε ένα 
έτος πέρα από τα δεκαπέντε χρόνια συμμετοχή στο ΚΑΦ 
και μέχρι τη συμπλήρωση είκοσι προσαυξάνεται κατά πέ¬ 
ντε χιλιάδες εννιακόσιες ογδόντα (5.980) δρχ. 

Το βασικό ποσό εφάπαξ αποζημίωσης και οι προσαυξή¬ 
σεις δεν μπορεί να υπερβεί τις εκατόν δέκα εννέα χιλιά¬ 
δες εξακόσιες (119.600) δρχ. Κλάσμα του έτους πλέον 
των έξι (6) μηνών θεωρείται πλήρες έτος και υπολογίζεται 
για την παραπάνω προσαύξηση, όχι όμως και για την 
εδραίωση του δικαιώματος λήψης παροχής. 

Β. Εγκρίνουμε οι διατάξεις του άρθρου 19 του Κανονι¬ 
σμού λειτουργίας του ΚΑΦ Λιμένος Γ υθείου να τροποποι¬ 
ηθούν ως εξής: 

Άρθρο 19:1 

«Σε περίπτωση θανάτου φορτ/τή εφοδιασμένου με βι¬ 
βλιάριο επαγγελματικής ταυτότητας της ΕΡΦΛ και ανε¬ 
ξάρτητα εάν οι δικαιούχοι αυτού δικαιούνται την εφάπαξ 
παροχή λόγω θανάτου, καταβάλλεται βοήθημα ως έξοδα 
κηδείας ποσό πενήντα χιλιάδων (50.000) δρχ. 

Το παραπάνω ποσό καταβάλλεται στην οικογένεια εκεί¬ 
νου που πέθανε ή σε όσους επιμελήθηκαν την κηδεία του. 

Γ. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Δ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Σπάρτη, 25 Νοεμβρίου 1993 
Ο Νομάρχης 

ΓΕΩΡΓΙΟΣ ΚΑΝΕΛΛΟΠΟΥΛΟΣ 
-♦-- 

Αριθ. 2466 (9) 

Δημοσίευση έκθεσης εκτίμησης περιουσιακών στοιχείων 
της Κοινότητας Σκουτάρου Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις του άρθρου 9 του Κ.Ν. 2190/20 «περί 
Ανωνύμων Εταιρειών» όπως ισχύει σήμερα. 

2) Τις διατάξεις του Π.Δ. 323/1989 «Κωδικοποίηση 
ισχυουσών διατάξεων του Δημοτικού και Κοινοτικού Κώ¬ 
δικα σε ενιαίο κείμενο» με τίτλο «Δημοτικός και Κοινοτι¬ 
κός Κώδικας». 


3) Τις διατάξεις του Ν. 1235/82. 

4) Τη με ημερομηνία 1.12.93 έκθεση εκτίμησης της 
επιτροπής του άρθρου 9 του Κ.Ν. 2190/20, αποφασί¬ 
ζουμε: 

Εγκρίνουμε τη δημοσίευση της παραπάνω έκθεσης στο 
τεύχος Β της Εφημερίδας της Κυβερνήσεως, σύμφωνα 
με το άρθρο 6 της με αριθ. ΥΑ 25027/1984 (ΦΕΚ 244/ 
19.4.1984, τεύχος Β'). 

Μυτιλήνη, 7 Δεκεμβρίου 1993 

Ο Νομάρχης 
ΜΑΝΟΣ ΘΕΟΔΩΡΙΔΗΣ 


ΕΚΘΕΣΗ 

Εκτίμησης των περιουσιακών στοιχείων της Κοινότητας 
Σκουτάρου Λέσβου (ενός οικοπέδου και του υπερκει- 
μένου ακινήτου) τα οποία θα εισφερθούν στην υπό σύ¬ 
σταση αμιγή Κοινοτική Επιχείρηση. 

Μυτιλήνη, 1 Δεκεμβρίου 1993 
Προς 

Τη Νομαρχία Λέσβου 
Τμήμα Εμπορίου 
Μυτιλήνη 

Με την αριθ. 1657/27.8.1993 Απόφαση Νομάρχη Λέ¬ 
σβου, οι παρακάτω υπογράφοντες: 

1) Κουτλής Παναγιώτης, Προϊστάμενος Τμήματος 
Εμπορίου Ν. Λέσβου. 

2) Καρδακάρης Σπυρίδων, Προϊστάμενος Κτηματικής 

Υπηρεσίας Ν. Λέσβου. " ^ 

3) Παυλακέλης Ιωάννης, εκπρόσωπος του Επιμελητη¬ 
ρίου Λέσβου, 

οριστήκαμε μέλη της Επιτροπής του άρθρου 9 του Ν. 
2190/20 όπως ισχύει σήμερα, προκειμένου να προβούμε 
στην εκτίμηση και προσδιορισμό της αξίας των περιουσια¬ 
κών στοιχείων της Κοινότητας Σκουτάρου Λέσβου (ενός 
οικοπέδου και του υπερκείμένου ακινήτου) που βρίσκο¬ 
νται στη θέση Μνημόρια της Κοινότητας Σκουτάρου και τα 
οποία θα εισφερθούν στην υπό ίδρυση αμιγή Κοινοτική 
Επιχείρηση. 

Αφού διενεργήσαμε επιτόπια αυτοψία και έλεγχο και 
παραστατικών στοιχείων καθώς και του Κτηματολογίου 
της Κοινότητας Σκουτάρου και έχοντας υπόψη τα συγκρι¬ 
τικά στοιχεία για τις τιμές των οικοπέδων στην περιοχή 
αυτή καταλήξαμε στο παρακάτω πόρισμα: 

1. Οικόπεδο 

Το παραπάνω οικόπεδο βρίσκεται στη θέση Μνημόρια 
της περιφέρειας Σκουτάρου Λέσβου εκτός του οικισμού 
έχει εμβαδόν 817 τ.μ. και συνορεύει ανατολικά με ελαιό- 
κτημα Δημητρίου Ζεϊμπέκη, δυτικά και βόρεια με Κοινο¬ 
τικό δρόμο, νότια επίσης με κοινοτικό δρόμο. 

Το παραπάνω οικόπεδο ανήκε από παλιά στην Κοινό¬ 
τητα Σκουτάρου χωρίς να υπάρχουν τίτλοι ιδιοκτησίας και 
έχει εγγράφει στη κτηματολόγια της Κοινότητας Σκουτά¬ 
ρου με το αριθ. 4/7.2.1958 πρακτικό Συνεδριάσεως της 
Πρωτοβάθμιας Επιτροπής καταρτίσεως του κοινοτικού 
κτηματολογίου. Σύμφωνα με το με ημερομηνία 
25.10.1993 πιστοποιητικό του Υποθηκοφυλακείου Μή- 
θυμνας, επί του παραπάνω οικοπέδου δεν υπάρχουν 
βάρη, αγωγές, υποθήκες, προσημείωση υποθήκης, κατά¬ 
σχεση ή επιταβή. 

Η Επιτροπή αφού έλαβε υπόψη της τη θέση, την έκταση 
του ακινήτου, τη μορφολογία του εδάφους, το γεγονός ότι 
το οικόπεδο ευρίσκεται πλησίον του οικισμού της Κοινό¬ 
τητας Σκουτάρου και έχουν γίνει επιχωματώσεις και τοι- 
χεία επ’ αυτού και έχοντας υπόψη της συγκριτικά στοιχεία 
για την αξία των οικοπέδων της περιοχής αυτής, εκτιμά 
την αξία τους στις 8.000 δρχ. το τετραγωνικό μέτρο, ήτοι 
συνολική αξία 817 τ.μ. χ 8.000 δρχ. = 6.536.000 δρχ. (έξι 
εκατομμύρια πεντακόσιες τριάντα έξι δρχ.). 

2. Κτίσματα 

Επί του παραπάνω οικοπέδου υπάρχει ισόγειο κοινοτικό 
χτίσμα (πρώην κοινοτικά σφαγεία Σκουτάρου). Το κτίριο 
κατά δήλωση του Προέδρου της Κοινότητας έχει κτισθεί 
το έτος 1976 και λειτουργούσε ως κοινοτικό σφαγείο μέ¬ 
χρι το έτος 1987, σήμερα δε λειτουργεί ως αποθήκη της 
Κοινότητας Σκουτάρου. 

Το εμβαδόν του εν λόγω ισόγειου κτιρίου είναι 86 μ2 
τετρ. μέτρα και ο όγκος του είναι 344 μ3 κυβικά μέτρα. 

Ο φέρων οργανισμός του είναι οπλισμένο σκυρόδεμα με 
θεμελίωση πέδιλων με συνδετήριους δοκούς οπλισμένου 
σκυροδέματος. 

Οι τοιχοποιείες (μόνο εξωτερικές) είναι από τσιμεντο- 
πλίνθους, ενώ το δάπεδο είναι από σκυρόδεμα άοπλο 
<3γοο5 ΒθΙοπ με πλέγμα «Δάριγκ». Τα κουφώματα που 
έχουν χρησιμοποιηθεί είναι μεταλλικά συρόμενα και τα 
επιχρίσματα είναι απλά τριπτά. 

Η Επιτροπή εκτιμά την αξία του χτίσματος στις 90.000 
δρχ. το τετραγωνικό μέτρο, ήτοι συνολική αξία 86 τ.μ. χ 
90.000 δρχ./τ.μ. = 7.740.000 δρχ. 

Ύστερα από τα παραπάνω προκύπτει ότι η αξία των πε¬ 
ριουσιακών στοιχείων της Κοινότητας Σκουτάρου, όπως 
περιγράφονται παραπάνω, που θα εισφερθούν στην υπό 
Ιδρυση αμιγή Κοινοτική Επιχείρηση ανέρχεται στο συνο¬ 
λικό ποσό των 14.276.000 δρχ. (6.536.000 δρχ. το οικό¬ 
πεδο + 7.740.000 δρχ. το χτίσμα) δεκατεσσάρων εκατομ¬ 
μυρίων διακοσίων εβδομήντα έξι χιλιάδων δραχμών. 

Η Επιτροπή 

ΠΑΝΑΓΙΩΤΗΣ ΚΟΥΤΛΗΣ ΣΠΥΡΙΔΩΝ ΚΑΡΔΑΚΑΡΗΣ 
ΠΑΥΛΑΚΕΛΛΗΣ ΙΩΑΝΝΗΣ 

Αριθ. 18729 (ΊΟ) 

Ανασυγκρότηση Διοικητικής Επιτροπής Στρατιωτικών Επι¬ 
τάξεων για το έτος 1994, του Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις: α) του Ν. 4442/1929 «περί στρατιωτι¬ 
κών εισφορών και ναυλώσεων, όπως τροποποιήθηκε με¬ 
ταγενέστερα», β) του Π.Δ. 115/84 «Διορισμός μελών των 
Διοικητικών Δικαστηρίων περί Στρατιωτικών Επιτάξεων» 

2) Το Φ 851/3/117470/13.9.1993 έγγραφο της ΑΣ- 
ΔΕΝ 

3) Το 418/24.11.1993 έγγραφο του Πρωτοδικείου Μυ¬ 
τιλήνης, αποφασίζουμε: 

Ανασυγκροτούμε τη Διοικητική Επιτροπή Στρατιωτικών 
Επιτάξεων για το έτος 1994, του Ν. Λέσβου, από τους: 

α) Μακρή Κων/νο, Πρωτοδίκη Μυτιλήνης, ως Πρόεδρο, 
αναπληρούμενο από τον Κων/νο Κατσιμίχα, Πρωτοδίκη. 

β) Σταμάτη Ιωάννα, Πρωτοδίκη Μυτιλήνης, ως μέλος, 
αναπληρούμενη από το Δημήτριο Κατσανά, Πρωτοδίκη. 


γ) Τολίδη Εμμανουήλ, Ανχη (ΕΜ) της 98 ΑΔΤΕ, ως μέ¬ 
λος, αναπληρούμενο από τον Τσακίρογλου, Ανχη (ΠΖ) του 
98 ΣΥΝΥΠΕΘ. 

δ) Μπάτσιο Διγενή, Τ/χη (ΠΖ) της 22 ΔΤΕ, ως μέλος, 
αναπληρούμενο από τον Πρωτογέρου Εμμανουήλ, Ανχη 
(ΠΒ) της 168 ΔΜΕΘ. 

ε) Από τον Προϊστάμενο της'Κτηματικής Υπηρεσίας 
Μυτιλήνης, αναπληρούμενο από το νόμιμο αναπληρωτή 
του. 

Γραμματέα της ΔΕΣΕ ορίζουμε τη Γώγου Ροδόκλεια, 
υπάλληλο ΔΕ Φοροτεχνικών, αναπληρούμενη από Καλέμη 
Περμαθούλα, υπάλληλο της ιδίας Υπηρεσίας. 

Από την έναρξη ισχύος της παρούσης καταργείται η 
αριθ. 2587/93 απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Μυτιλήνη, 1 Δεκεμβρίου 1993 

Ο Νομάρχης 
ΕΜΜ. ΘΕΟΔΩΡΙΔΗΣ 

-4- 

Αριθ. ΓΕ 8724 Ο 1 ) 

Μερική ανάκληση της ΓΕ/Ε 20797/76 απόφασης Νο¬ 
μάρχη Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις: α) του Ν.Δ. 532/70 «περί διοικητικής 
αποκέντρωσης» και του σε εκτέλεση αυτού εκδοθέντος 
αριθ. 709/70 Β.Δ., περί καθορισμού των διατηρουμένων 
υπέρ του Υπουργού Γεωργίας αρμοδιοτήτων. 

2. Την αριθ. ΓΕ/Ε 20797/76 απόφασή μας με την οποία 
έγινε μεταβίβαση κοινοχρήστων εκτάσεων και μεταξύ αυ¬ 
τών και το αριθ. 1349 κοινόχρηστο τεμάχιο (χέρσο) ολικής 
έκτασης 49.125 τ.μ. του αγρ/τος Λόφου στο Νομικό Πρό¬ 
σωπο της Κοινότητας Λόφου και η οποία είναι μεταγε- 
γραμμένη στο Υποθηκοφυλάκειο Κατερίνης στον τόμο 
137 και αριθμό 409. 

3. Την αριθ. 74/69 απόφαση της Επιτροπής Απαλ/σεων 
Κατερίνης με την οποία παραχωρήθηκε έκταση 5.000 τ.μ. 
από το παραπάνω 1349 κοινόχρηστο τεμάχιο στον Ευαγ- 
γελόπουλο Αλέξανδρο του Βασιλείου σύμφωνα με τις δια¬ 
τάξεις του ΑΝ 1832/51. 

4. Την αριθ. 93/1993 απόφαση του Κοινοτικού Συμβου¬ 
λίου Κοινότητας Λόφου και 

5. Το γεγονός ότι ύστερα από την αριθ. 74/69 απόφαση 
της Επιτροπής Απαλ/σεων Κατερίνης θα έπρεπε στην πα¬ 
ραπάνω Κοινότητα να μεταβιβασθεί το 1349 κοινόχρηστο 
τεμάχιο με έκταση 44.125 τ.μ. και όχι 49.125 τ.μ., αποφα¬ 
σίζουμε: 

Ανακαλούμε μερικώς την αριθ. ΓΕ/Ε 20797/76 από¬ 
φασή μας ως προς έκταση 5000 τ.μ. όπως αυτή φαίνεται 
στο υπό στοιχεία Α-Β-Γ-Δ-Ε-Ζ-Η-θ Τοπογρα- 
φικό Διάγραμμα από το 1349 κοινόχρηστο τεμάχιο του 
αγρ/τος Λόφου. 

Η Κοινότητα Λόφου παρακαλείται με φροντίδα της 
ύστερα από τη δημοσίευση της παρούσης στην Εφημε¬ 
ρίδα της Κυβέρνησης να προβεί στη μεταγραφή αυτής στα 
βιβλία του Υποθηκοφυλακείου Κατερίνης. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κατερίνη, 19 Νοεμβρίου 1993 
Ο Νομάρχης 

ΧΡΗΣΤΟΣ ΓΚΟΣΑΙΟΠΟΥΛΟΣ 
-♦- 

Αριθ. ΓΕ 9332 (12) 

Διόρθωση της ΓΕ 6856/22.10.92 απόφασης Νομάρχη 
Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: * 

1. Τις διατάξεις α) του ΝΔ 532/70 «περί διοικητικής 
αποκέντρωσης» και του σ' εκτέλεση αυτού εκδοθέντος 
αριθ. 709/70 ΒΔ «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

2. Την αριθ. ΓΕ 6856/22.10.92 απόφασης μεταβίβασης 
κοινοχρήστων τεμαχίων στην Κοινότητα Π. Ελευθεροχω- 
ρίου. 

3. Την αριθ. 458/10.8.92 έγγραφο του Γραφείου Τοπ/ 
κής μαζί με το απόσπασμα του κτηματολογικού πίνα- 
κος. 

4. Το αριθ. 908/1.11.93 έγγραφ της Κοινότητας Π. 
Ελευθεροχωρίου και 

5. Σχετική εισήγηση της Δ/νσης Γεωργίας, αποφασί¬ 
ζουμε: 

Διορθώνουμε την αριθ. ΓΕ 6856/21.9.92 απόφασή 
μας, με την οποία μεταβιβάσθηκαν κοινόχρηστες εκτά¬ 
σεις στην Κοινότητα Π. Ελευθεροχωρίου ως προς το αριθ. 
809 διαθέσιμο τεμάχιο έκτασης 3188 τ.μ. της Σ.Δ. 1940 
λαθεμένο στο σωστό 803 διαθέσιμο τεμάχιο έκτασης 
3188 τ.μ. της Σ.Δ. έτους 1958. 

Η παρούσα απόφαση μετά τη δημοσίευσή της στην 
Εφημερίδα της Κυβέρνησης, να μεταγραφεί στο Υποθη- 
κοφυλάκειο Κατερίνης με φροντίδα της Κοινότητας Π. 
Ελευθεροχωρίου. 

Κατά τα λοιπά ισχύει η αριθ. ΓΕ 6856/22.10.92 από¬ 
φασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 19 Νοεμβρίου 1993 
Ο Νομάρχης 
ΧΡ. ΓΚΟΣΑΙΟΠΟΥΛΟΣ 

- ♦ - 

Αριθ. ΓΕ 10217 (13) 

Διόρθωση της 30888/62 απόφασης Νομάρχη Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις α) του ΝΔ 532/70 «περί διοικητικής 
αποκέντρωσης» και του σ’ εκτέλεση αυτού εκδοθέντος 
αριθ. 709/70 ΒΔ «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

2. Την αριθ. 30888/62 απόφασή μας με την οποία έγινε 
μεταβίβαση κοινοχρήστων τεμαχίων και μεταξύ αυτών και 
το αριθ. 98 τεμάχιο έκτασης 79447 τ.μ. του αγρ/τος Πλα- 
ταμώνα στο Νομικό Πρόσωπο της Κοινότητας Πλαταμώνα, 
η οποία είναι μεταγεγραμμένη στο Υποθηκοφυλάκειο Κα¬ 
τερίνης στον τόμο 140 και αριθμό 500. 

3. Την αριθ. 14688/12.10.60 απόφασή μας με την 


οποία παραχωρήθηκε έκταση 15000 τ.μ. στο Υπουργείο 
Εθνικής Παιδείας - Δ/νση Σχολικής Υγιεινής από το παρα¬ 
πάνω 98 κοινόχρηστο τεμάχιο για τη δημιουργία μονίμων 
κτιριακών εγκαταστάσεων Μαθητικών Κατασκηνώσεων 
της Α και Β'. Περιφέρειας Λαρίσης, η οποία είναι μεταγε- 
γραμμένη στο Υποθηκοφυλάκειο Κατερίνης στον τόμο 34 
και αριθ. 53. 

4. Το γεγονός ότι ύστερα από την παραχώρηση των 
15.000 τ.μ. που έγινε το έτος 1960 στο Υπουργείο Εθνι¬ 
κής Παιδείας, θα έπρεπε στην Κοινότητα Πλαταμώνα το 
έτος 1962 να είχε μεταβιβασθεί το 98 τεμάχιο με έκταση 
64.447 τ.μ. και όχι 79.447 τ.μ. όπως αναγράφεται στην 
απόφαση μεταβίβασης, αποφασίζουμε: 

Διορθώνουμε τις αριθ. 30888/62 απόφασή μας, η οποία 
είναι μεταγεγραμμένη στο Υποθηκοφυλάκειο Κατερίνης 
στον τόμο 140 και αριθ. 500 ως προς το εμβαδόν του 98 
κοινοχρήστου τεμαχίου από το λανθασμένο 79447 τ.μ. 
στο σωστό 64.447 τ.μ. 

Η Κοινότητα Πλαταμώνα παρακαλείται με φροντίδα της 
ύστερα από τη δημοσίευση της παρούσης στην Εφημε¬ 
ρίδα της Κυβέρνησης, να προβεί στη μεταγραφή αυτής 
στα βιβλία του Υποθηκοφυλακείου Κατερίνης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κατερίνη, 30 Νοεμβρίου 1993 

Ο Νομάρχης 
ΧΡ. ΓΚΟΣΑΙΟΠΟΥΛΟΣ 

-♦- 

Αριθ. 26970 (14) 

Διορισμός μελών της Διοικητικής Επιτροπής Στρατιωτικών 
Επιτάξεων (ΔΕΣΕ) στο Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

α. Των άρθρων 32 και 33 του Ν. 4442/29, όπως τροπο¬ 
ποιήθηκε με το Ν. 2278/1940. 
β. ΤουΠ.Δ. 115/84 (ΦΕΚ 39/6.4.84 τ. Α'). 

2. Την πάγια διαταγή 8-11/1980/ΓΕΣ/Δ01/3γ. 

3. Τη Φ/454/48/446980/Σ. 338/31.7.84 διαταγή ΓΕΣ. 

4. Τα έγγραφα: 

α. Φ. 851/7/93406/Σ. 5898/29.10.1993 ΜΕΡΥΠ 
β. 725/18.11.1993 Πρωτοδικείου Λαμίας, με το οποίο 
προτείνονται μέλη της Διοικητικής Επιτροπής Στρατιωτι¬ 
κών Επιτάξεων, αποφασίζουμε: 

Διορίζουμε ως μέλη της Διοικητικής Επιτροπής Στρατι¬ 
ωτικών Επιτάξεων (ΔΕΣΕ) του Νομού Φθιώτιδας για το 
έτος 1994 τα παρακάτω μέλη: 

Α. ΤΑΚΤΙΚΑ ΜΕΛΗ: 

α. Ελένη Διονυσοπούλου, Πρωτοδίκη Πρωτοδικείου Λα¬ 
μίας, ως Πρόεδρο, 

β. Αθανάσιο Θεοφάνη, Πρωτοδίκη, Πρωτοδικείου Λα¬ 
μίας, 

γ. Κων/νο Βλάχο, Αντ/ρχη ΜΕΡΥΠ 
δ. Παναγιώτη Βαχαβιόλο Αντ/ρχη ΜΕΡΥΠ 
ε. Παντελή Πολύζο, Πρ/νο ΔΟΥ Λαμίας 
Β. ΑΝΑΠΛΗΡΩΜΑΤΙΚΑ ΜΕΛΗ 
α. Νικόλαο Τσάκο, Πρωτοδίκη Πρωτοδικείου Λαμίας 
β. Γεώργιο Σχοινοχωρίτη, Πρωτοδίκη Πρωτοδικείου Λα¬ 
μίας 

γ. Κων/νο Καρακώστα, Αντ/ρχη ΜΕΡΥΠ 
δ. Δημήτριο Νταλάκα, Αντ/ρχη ΜΕΡΥΠ 
ε. Δημήτριο Ψωρογιάννη, Αναπληρωτή Πρ/νου ΔΟΥ Λα¬ 
μίας. 


Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 29 Νοεμβρίου 1993 
Ο Νομάρχης 
ΧΡΗΣΤΟΣ ΘΕΟΔΩΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



